CELEX: 31968R0316
Language: el
Date: 1968-03-12 00:00:00
Title: Κανονισμός (ΕΟΚ) αριθ. 316/68 του Συμβουλίου της 12ης Μαρτίου 1968 περί καθορισμού των κανόνων ποιότητας για τα νωπά κομμένα άνθη και τα νωπά φυλλώματα

Avis juridique important

|

31968R0316

Κανονισμός (ΕΟΚ) αριθ. 316/68 του Συμβουλίου της 12ης Μαρτίου 1968 περί καθορισμού των κανόνων ποιότητας για τα νωπά κομμένα άνθη και τα νωπά φυλλώματα  

Επίσημη Εφημερίδα αριθ. L 071 της 21/03/1968 σ. 0008 - 0016 Φινλανδική ειδική έκδοση: Κεφάλαιο 3 τόμος 2 σ. 0016  Δανική ειδική έκδοση: Σειρά I Κεφάλαιο 1968(I) σ. 0052  Σουηδική ειδική έκδοση: Κεφάλαιο 3 τόμος 2 σ. 0016  Αγγλική ειδική έκδοση: Σειρά I Κεφάλαιο 1968(I) σ. 0053  Ελληνική ειδική έκδοση: Κεφάλαιο 03 τόμος 33 σ. 0014  Ισπανική ειδική έκδοση: Κεφάλαιο 03 τόμος 2 σ. 0109  Πορτογαλική ειδική έκδοση : Κεφάλαιο 03 τόμος 2 σ. 0109 

ΚΑΝΟΝΙΣΜΟΣ (ΕΟΚ) αριθ. 316/68 ΤΟΥ ΣΥΜΒΟΥΛΙΟΥ της 12ης Μαρτίου 1968 περί καθορισμού των κανόνων ποιότητος για τα νωπά κομμένα άνθη και τα νωπά φυλλώματαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 234/68 του Συμβουλίου της 27ης Φεβρoυαρίου 1968 περί δημιουργίας κοινής οργανώσεως αγοράς στον τομέα των ζώντων φυτών και των προϊόντων της ανθοκομίας(1) και ιδίως το άρθρο 3,  την πρόταση της Επιτροπής,  Εκτιμώντας:  ότι τα κομμένα άνθη και τα νωπά φυλλώματα αποτελούν το αντικείμενο σημαντικής εμπορικής δραστηριότητος αφ' ενός στο εσωτερικό της Κοινότητος και αφ' ετέρου μεταξύ των Κρατών Μελών και των τρίτων χωρών- ότι επιδιώκεται η βελτίωση και η ενοποίηση του  επιπέδου ποιότητος των προϊόντων τα οποία διατίθενται στο εμπόριο- ότι πρέπει ως εκ τούτου να θεσπισθούν κοινοί κανόνες ποιότητος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Καθορίζονται κανόνες ποιότητος:  - για τα άνθη και τους κάλυκες ανθέων (μπουμπούκια), κομμένα, για ανθοδέσμες ή για διακοσμήσεις, νωπά, της κλάσεως 06.03 Α του Κοινού Δασμολογίου.  - για τα φυλλώματα, φύλλα, κλάδους και άλλα μέρη φυτών, νωπά, της κλάσεως 06.04 Α II του Κοινού Δασμολογίου.  2. Οι κανόνες ποιότητος αυτοί καθορίζονται στα παραρτήματα.   Άρθρο 2  1. Από της 1ης Ιουλίου 1968 τα προϊόντα που αναφέρονται στο άρθρο 1 εαν δεν είναι σύμφωνα προς τους κανόνες ποιότητος δεν δύνανται:  - στο εσωτερικό της Κοινότητος να τεθούν προς πώληση ή να πωληθούν στο στάδιο του χονδρικού εμπορίου ούτε από τους εμπόρους ούτε απευθείας από τους παραγωγούς,  - να γίνουν δεκτά κατά την εισαγωγή προελεύσεως τρίτων χωρών,  - να γίνουν δεκτά προς εξαγωγή με προορισμό τρίτες χώρες.  2. Δύναται να επιτρέπεται στα Κράτη Μέλη να λαμβάνουν μέτρα παρεκκλίσεως από τη διάταξη της παραγράφου 1 τρίτη περίπτωση, όσον αφορά ορισμένα κριτήρια των κανόνων ποιότητος, για να επιτρέπεται στους εξαγωγείς να ικανοποιούν τις εμπορικές απαιτήσεις  ορισμένων τρίτων χωρών.  Η άδεια χορηγείται σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 234/68 και οι όροι στους οποίους η άδεια αυτή θα δύναται να υπόκειται καθορίζονται σύμφωνα με την ίδια διαδικασία.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 12 Μαρτίου 1968.  Για το Συμβούλιο Ο Πρόεδρος E. FAURE  (1) ΕΕ αριθ. Ν 55 της 2.3.1968, σ. 1.      ΠΑΡΑΡΤΗΜΑ I   Κοινοί κανόνες ποιότητος για τα κομμένα άνθη  I. ΠΕΔΙΟ ΕΦΑΡΜΟΓΗΣ Οι παρόντες κανόνες εφαρμόζονται στα άνθη και στους κάλυκες ανθέων (μπουμπούκια), κομμένα, για ανθοδέσμες ή διακοσμήσεις, νωπά, της κλάσεως 06.03 Α του Κοινού Δασμολογίου.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Α. Ελάχιστα χαρακτηριστικά Τα προϊόντα πρέπει να έχουν κοπεί ή συλλεγεί επιμελώς κατά το είδος και να έχουν την κατάλληλη ανάπτυξη.  Β. Ταξινόμηση i) Κατηγορία I Τα ταξινομμημένα στην κατηγορία αυτή προϊόντα πρέπει να είναι καλής ποιότητος, Πρέπει να παρουσιάζουν τα χαρακτηριστικά του είδους και ενδεχομένως της ποικιλίας (cultivar).  Όλα τα μέρη των κομμένων ανθέων πρέπει να είναι:  - ολόκληρα,  - νωπά,  - απαλλαγμένα τόσο από παράσιτα ζωικής ή φυτικής προελεύσεως όσο και από βλάβες που προκαλούνται από αυτά,  - απαλλαγμένα από τα υπολείμματα φυτοφαρμάκων προϊόντων ή άλλων ξένων ουσιών τα οποία επηρεάζουν την εμφάνιση του προϊόντος,  - απαλλαγμένα από μώλωπες,  - χωρίς ελαττώματα βλαστήσεως- για τα γαρίφαλα το σχίσιμο του κάλυκα δεν θεωρείται ως ελάττωμα βλαστήσεως Εν τούτοις, για τα αμερικανικά γαρίφαλα, τα άνθη με σχισμένους κάλυκες πρέπει να δένονται και να παρουσιάζονται χωριστά σε ομοιόμορφες παρτίδες και πρέπει επί της συσκευασίας να τίθεται κατάλληλη σήμανση.  Οι μίσχοι πρέπει να είναι, ανάλογα με το είδος (species) και την ποικιλία (cultivar), σκληροί και επαρκώς ισχυροί για να υποβαστάζουν το ή τα άνθη ii) Κατηγορία II Η κατηγορία αυτή περιλαμβάνει προϊόντα μη ανταποκρινόμενα προς όλες τις απαιτήσεις της κατηγορίας I.  Όλα τα μέρη των κομμένων ανθέων πρέπει να είναι:  - ολόκληρα,  - νωπά,  - απαλλαγμένα από παράσιτα ζωικής προελεύσεως.  Τα άνθη δύνανται, εν τούτοις, να παρουσιάζουν τα ακόλουθα ελαττώματα:  - ελαφρές δυσμορφίες,  - ελαφρούς μώλωπες,  - ελαφρά ελαττώματα, οφειλόμενα ιδίως σε ασθένειες ή σε προσβολές παρασίτων ζωικής προελεύσεως,  - μίσχους ολιγότερο σκληρούς και ολιγότερο ισχυρούς,  - μικρές κηλίδες προερχόμενες από χρήση φυτοφαρμάκων.  Τα ελαττώματα τα οποία γίνονται αποδεκτά πρέπει να μην παραβλάπτουν τη σταθερότητα την εμφάνιση και την καλή χρησιμοποίηση των προϊόντων.  Γ. Κατηγορία EXTRA Τα προϊόντα τα οποία παρουσιάζουν τα χαρακτηριστικά της κατηγορίας Ι δύναται να ονομασθούν EXTRA, εφ' όσον δεν τυγχάνουν καμιάς ποιοτικής ανοχής. Εν τούτοις, η ονομασία αυτή δεν δύναται να χρησιμοποιηθεί για τα αμερικανικά γαρίφαλα με σχισμένο κάλυκα.  III. ΕΙΔΙΚΕΣ ΔΙΑΤΑΞΕΙΣ Οι ειδικές διατάξεις για ορισμένα γένη ανθέων που αναφέρονται στο παράρτημα I Α υπερισχύουν των διατάξεων που προβλέπονται στο παρόν παράρτημα.  IV. ΤΑΞΙΝΟΜΗΣΗ ΚΑΤΑ ΜΕΓΕΘΟΣ Για τα κομμένα άνθη η ταξινόμηση κατά μέγεθος πρέπει να ανταποκρίνεται τουλάχιστον στην ακόλουθη κλίμακα:   "" ID="1">0> ID="2">ολιγότερο των 5 εκατ. ή άνθη εμπορεύσιμα χωρίς μίσχο"> ID="1">5> ID="2">5- 10 εκατ."> ID="1">10> ID="2">10- 15 εκατ."> ID="1">15> ID="2">15- 20 εκατ."> ID="1">20> ID="2">20- 30 εκατ."> ID="1">30> ID="2">30- 40 εκατ.">  ID="1">40> ID="2">40- 50 εκατ."> ID="1">50> ID="2">50- 60 εκατ."> ID="1">60> ID="2">60- 80 εκατ."> ID="1">80> ID="2">80- 100 εκατ."> ID="1">100> ID="2">100- 120 εκατ."> ID="1">120> ID="2">άνω των 120 εκατ."> Τα μήκη αυτά περιλαμβάνουν και το άνθος.  Η διαφορά κατά προσφερόμενη μονάδα (δέσμες, ανθοδέσμες, κουτιά και παρόμοια) μεταξύ των μεγίστων και ελαχίστων μηκών των περιεχομένων στη μονάδα αυτή ανθέων δεν δύναται να υπερβαίνει τα:  - 2,5 εκατ. για τα άνθη που ταξινομούνται στους κώδικες από 15 και κάτω,  - 5,0 εκατ. για τα άνθη που ταξινομούνται στους κώδικες 20 (συμπεριλαμβανομένου) έως 50 (συμπεριλαμβανομένου),  - 10,0 εκατ. για τα άνθη που ταξινομούνται στους κώδικες από 60 και άνω.  Η διαφορά αυτή δύναται να διπλασιασθεί για τα άνθη που προσφέρονται σε μπουκέτο με σχήμα φοινικιάς. Για τα χρυσάνθεμα με μεγάλα άνθη που προσφέρονται σε μπουκέτο με σχήμα φοινικιάς η διαφορά αυτή δύναται να φθάσει τα 20 εκατ. για τα άνθη που  ταξιμονούνται στους κώδικες 20 (συμπεριλαμβανομένου) έως 50 (συμπεριλαμβανομένου).  Η κλίμακα μεγεθών και η ομοιομορφία μήκους που προβλέπονται ανωτέρω δεν ισχύουν για τη μιμόζα.  Το ελάχιστο μήκος κλάδων μιμόζης ορίζεται σε 20 εκατ. Εν τούτοις, κιβώτια και ανθοδέσμες αποτελούμενες αποκλειστικά από μικρά στελέχη, μήκους κατωτέρου των 20 εκατ., δύνανται να γίνουν αποδεκτά υπό την επιφύλαξη να αναγράφεται επί της συσκευασίας η λέξη  "boutonniere" (κομβοδόχη) ή άλλη ισοδύναμη ένδειξη.  V. ΑΝΟΧΕΣ ΠΟΙΟΤΗΤΟΣ Δύνανται να γίνουν δεκτές ανοχές ποιότητος σε κάθε προσφερόμενη μονάδα για τα προϊόντα που δεν είναι σύμφωνα προς τις απαιτήσεις.  i) Κατηγορία I 5% των κομμένων ανθέων δύνανται να παρουσιάζουν πολύ ελαφρά ελαττώματα, υπό τον όρο να μην επηρεάζεται εξ αυτού η ομοιομορφία των ανθέων σε μία προσφερόμενη μονάδα.  ii) Κατηγορία II 10% των κομμένων ανθέων είναι δυνατόν να μην ανταποκρίνεται προς τα χαρακτηριστικά της κατηγορίας. Το ήμισυ του ποσοστού αυτού δύναται να έχει προσβληθεί από παράσιτα ζωικής ή φυτικής προελεύσεως. Τα εν λόγω ελαττώματα πρέπει να μην παραβλάπτουν τη  χρήση των προϊόντων.  VI. ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ Α. Προσφορά Μία προσφερομένη μονάδα (δέσμες, ανθοδέσμες, κουτιά και παρόμοια) πρέπει να περιλαμβάνει 5, 10 ή πολλαπλάσιο του 10 τεμάχια. Εν τούτοις, ο κανόνας αυτός δεν εφαρμόζεται στα άνθη τα οποία τίθενται κανονικά σε εμπορία κατά μονάδα, καθώς και στα άνθη τα  οποία τίθενται κανονικά σε εμπορία κατά βάρος.  Β. Ομοιομορφία Κάθε προσφερομένη μονάδα (δέσμες, ανθοδέσμες, κουτιά και παρόμοια) πρέπει να περιέχει άνθη του αυτού γένους (genus), είδους (species) ή ποικιλίας (cultivar), καθώς και της αυτής ποιοτικής κατηγορίας που εμφανίζει ομοιογενή ανάπτυξη.  Η ανάμιξη ανθέων και ενδεχομένως ανθέων και φυλλωμάτων διαφορετικών γενών (genus), ειδών (species) ή ποικιλιών (cultivar) εν τούτοις δύναται να γίνει δεκτή, υπό την επιφύλαξη ότι θα αποτελείται από προϊόντα της αυτής ποιοτικής κατηγορίας και ότι θα  φέρεται επ' αυτού η κατάλληλη σήμανση.  Γ. Συσκευασία Η συσκευασία πρέπει να είναι τέτοια ώστε να εξασφαλίζει κατάλληλη προστασία στο προϊόν. Τα χαρτιά ή άλλα υλικά ερχόμενα σε άμεση επαφή με τα κομμένα άνθη πρέπει να είναι καινούρια.  VII. ΣΗΜΑΝΣΗ Οι ακόλουθες ενδείξεις πρέπει να συνοδεύουν τα εμπορεύματα:  Α. Πιστοποίηση  "" ID="1">Αποστoλεύς ή> ID="2" ASSV="2" ACCV="2.1.2">Όνομα και διεύθυνση ή εμπορικό σήμα."> ID="1">Συσκευαστής"> Β. Φύση του προϊόντος - γένος (genus),  - είδος (species) ή ποικιλία (cultivar) ή χρώμα των ανθέων,  - κατά περίπτωση, η ένδειξη "μίγμα" (ή η χρησιμοποίηση παρομοίας λέξεως).  Γ. Προέλευση του προϊόντος (προαιρετική) Ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά - κατηγορία,  - ταξινόμηση κατά μέγεθος (κώδικας μήκους) ή ελάχιστα και μέγιστα μήκη,  - αριθμός ή καθαρό βάρος.  Ε. Επίσημο σήμα ελέγχου (προαιρετικό)  ΠΑΡΑΡΤΗΜΑ Ι Α Κοινοί κανόνες ποιότητος για τα νωπά κομμένα άνθη   ΕΙΔΙΚΕΣ ΔΙΑΤΑΞΕΙΣ ΓΙΑ ΤΗ ΜΙΜΟΖΑ  Η μιμόζα πρέπει να ανταποκρίνεται τουλάχιστον προς τα ποιοτικά κριτήρια της κατηγορίας I.  Εν τούτοις, για το γένος αυτό η έννοια της σκληρότητος δεν είναι απαραίτητο να ληφθεί υπόψη για τα ανώτερα άκρα των ανθισμένων μίσχων. Η βάση των κλαδιών δεν πρέπει να είναι πολύ ξυλώδης.  Η μιμόζα πρέπει επί πλέον να εμφανίζει τα ακόλουθα ποιοτικά κριτήρια:  - κλαδί καλά καλυμμένο από άνθη,  - μίσχους μη κλαδευμένους. Εν τούτοις δύνανται να γίνουν δεκτοί οι κλαδευμένοι μίσχοι των οποίων η ανώτερη τομή εμφανίζει διάμετρο κατώτερη των 2 χιλ.  Η μιμόζα δύναται να προσφέρεται είτε προ είτε μετά την έκπτυξη των ανθέων.  Για τη μιμόζα με ανοικτά άνθη η ανθοφορία πρέπει να είναι κανονική, λαμβανομένης υπόψη της ποικιλίας, ο δε αριθμός πρασίνων καλύκων οι οποίοι δεν έχουν ακόμη ανοίξει δεν πρέπει να υπερβαίνει τα:  - 60 % για την Floribunda,  - 20 % για τα άλλα είδη και ποικιλίες.  Επί πλέον, οι ανοικτοί κάλυκες πρέπει να έχουν καθαρό χρώμα χωρίς κηλίδες και να είναι καλά τοποθετημένοι επί της ταξιανθίας.  Για τη μιμόζα χωρίς ανοικτά άνθη το 80 % των καλύκων πρέπει να είναι κίτρινοι (ελαφρώς ανοικτοί).  Προσφορά Οι κλάδοι μιμόζας πρέπει να είναι στοιβαγμένοι κατά στρώματα ή να προσφέρονται σε δέσμες από:  - 150, 250 και πολλαπλασίων των 250 γραμμαρίων.  Η μιμόζα χωρίς ανοικτά άνθη πρέπει να συσκευάζεται σε σάκκους από πολυαιθυλένιο ή από παρεμφερές υλικό.  Κάθε προσφερομένη μονάδα έστω και χύμα πρέπει να παρουσιάζει ομοιόμορφη σύνθεση και να περιέχει μόνο κλάδους του αυτού είδους και της αυτής ποικιλίας.  Σήμανση Πλην των στοιχείων ταυτότητος του συσκευαστού ή του αποστολέως που αναγράφονται σε κάθε κιβώτιο η σήμανση πρέπει να περιλαμβάνει και τις ακόλουθες ενδείξεις:  - γένος: μιμόζα,  - το είδος ή την ποικιλία (cultivar),  - την έκφραση "άνθη εκπτυγμένα" ή "άνθη μη εκπτυγμένα",  - κατά περίπτωση την ονομασία "boutonniere" ή άλλη παρόμοια ένδειξη,  - το συνολικό καθαρό βάρος ή τον αριθμό ανθοδεσμών και το συνολικό βάρος αυτών.       ΠΑΡΑΡΤΗΜΑ II   Κοινοί κανόνες ποιότητος για τα νωπά φυλλώματα  I. ΠΕΔΙΟ ΕΦΑΡΜΟΓΗΣ Οι παρόντες κανόνες εφαρμόζονται στα φυλλώματα, φύλλα, κλάδους και άλλα τμήματα φυτών, νωπά, της κλάσεως 06.04 Α II του Κοινού Δασμολογίου.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Τα προϊόντα πρέπει να είναι:  - νωπής εμφανίσεως,  - απαλλαγμένα από υπολείμματα φυτοφαρμάκων ή άλλων ξένων ουσιών που επηρεάζουν την εμφάνιση του προϊόντος,  - χωρίς παράσιτα ζωικής ή φυτικής προελεύσεως, καθώς και ελαττώματα που προέρχονται από αυτά τα οποία παραβλάπτουν τη γενική εμφάνιση του προϊόντος,  - χωρίς βλάβες, όπως οι μώλωπες, οι ξηράνσεις που παραβλάπτουν τη γενική εμφάνιση του προϊόντος,  - απαλλαγμένα ασυνήθους εξωτερικής υγρασίας,  - τυπικού χρωματισμού του είδους ή της ποικιλίας.  Τα προϊόντα πρέπει να έχουν συλλεγεί επιμελώς και να έχουν φθάσει σε έναν ικανοποιητικό βαθμό αναπτύξεως.  III. ΕΙΔΙΚΕΣ ΔΙΑΤΑΞΕΙΣ Οι ειδικές διατάξεις οι σχετικές με το γένος των ασπαράγγων (Asparagus) που αναφέρονται στο παράρτημα II Α προστίθενται στις διατάξεις που προβλέπονται στο παρόν παράρτημα.  IV. ΑΝΟΧΕΣ ΠΟΙΟΤΗΤΟΣ Γίνονται αποδεκτές ανοχές ποιότητος για κάθε προσφερόμενη μονάδα για τα προϊόντα που δεν είναι σύμφωνα προς τις απαιτήσεις: 10% νωπών φυλλωμάτων δύνανται να μην ανταποκρίνονται προς τα χαρακτηριστικά που αναφέρονται στο στοιχείο II.  V. ΣΗΜΑΝΣΗ Οι ακόλουθες ενδείξεις πρέπει να συνοδεύουν τα εμπορεύματα:  Α. Πιστοποίηση  "" ID="1">Αποστoλεύς ή> ID="2" ASSV="2" ACCV="2.1.2">Όνομα και διεύθυνση ή εμπορικό σήμα."> ID="1">Συσκευαστής"> "Νωπά φυλλώματα" ή γένος (genus) ή είδος (species).   ΠΑΡΑΡΤΗΜΑ II Α Κοινοί κανόνες ποιότητος για τα νωπά φυλλώματα   ΕΙΔΙΚΕΣ ΔΙΑΤΑΞΕΙΣ ΓΙΑ ΤΑ ΦΥΛΛΩΜΑΤΑ ΑΣΠΑΡΑΓΓΟΣ  I. ΠΕΔΙΟ ΕΦΑΡΜΟΓΗΣ Οι παρούσες ειδικές διατάξει εφαρμόζονται στα φυλλώματα που προέρχονται από τα:  - Asparagus L. plumosus Bak. και - Asparagus L. sprengeri Rgl.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ i) Κατηγορία I Το φύλλωμα του ασπαράγγου (Asparagus) ταξινομούμενο στην κατηγορία αυτή πρέπει να είναι:  - καλά αναπτυγμένο, μη κλαδευμένο και χωρίς πρόσθετο μίσχο (Rajout),  - καλά διακοσμημένο δια στερεών προσηρτημένο κλαδώσεων (Cladodes),  - χωρίς κιτρινίσματα.  ii) Κατηγορία II Η κατηγορία αυτή περιλαμβάνει τα φυλλώματα ασπαράγγου τα οποία δεν ανήκουν στην κατηγορία I αλλά τα οποία αντιστοιχούν προς τα ποιοτικά χαρακτηριστικά που προβλέπονται για τα νωπά φυλλώματα.  III. ΤΑΞΙΝΟΜΗΣΗ ΚΑΤΑ ΜΕΓΕΘΟΣ Οι μετρήσεις μήκους πραγματοποιούνται από τη βάση του στελέχους μέχρι του ανωτάτου άκρου.  - Για τα φυλλώματα του Asparagus L. plumosus Bak. η ταξινόμηση κατά μέγεθος πρέπει να ανταποκρίνεται τουλάχιστον στην ακόλουθη κλίμακα:   "" ID="1">0> ID="2">κάτω των 30 εκατ."> ID="1">30> ID="2">30-40 εκατ."> ID="1">40> ID="2">40-50 εκατ."> ID="1">60> ID="2">πλέον των 60 εκατ."> - Η ταξινόμηση κατά μέγεθος των δευτερευόντων κλάδων πρέπει να ανταποκρίνεται τουλάχιστον στην ακόλουθη κλίμακα:   "" ID="1">30> ID="2">30-50 εκατ."> ID="1">50> ID="2">πλέον των 50 εκατ."> - Για τα φυλλώματα του Asparagus l. sprengeri Rgl. η ταξινόμηση κατά μέγεθος πρέπει  "" ID="1">0> ID="2">κάτω των 30 εκατ."> ID="1">30> ID="2">30-50 εκατ."> ID="1">50> ID="2">πλέον των 50 εκατ."> Οι κλάδοι ασπαράγγου που αποτελούν μία δέσμη πρέπει να παρουσιάζουν μήκη αισθητώς ομοιόμορφα.  IV. ΑΝΟΧΕΣ ΠΟΙΟΤΗΤΟΣ Δύνανται να γίνουν δεκτές ανοχές ποιότητος για κάθε προσφερόμενη μονάδα για τα προϊόντα που δεν είναι σύμφωνα προς τις απαιτήσεις:  i) Κατηγορία I 10% των μίσχων δύνανται να μην ανταποκρίνονται στα χαρακτηριστικά της κατηγορίας αυτής, αλλά πρέπει να είναι σύμφωνα με τα χαρακτηριστικά της κατηγορίας II. Καμία ανοχή δεν γίνεται αποδεκτή για τους κλαδευμένους μίσχους ή τους μίσχους που έχουν πρόσθετο  μίσχο (rajout) ii) Κατηγορία II 10% των μίσχων δύνανται να μην ανταποκρίνονται στα χαρακτηριστικά της κατηγορίας αυτής. Τα ενδεχόμενα ελαττώματα πρέπει να μην παραβλάπτουν τη χρήση των προϊόντων.  V. ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ Α. Παρουσίαση Το φύλλωμα του Asparagus plumosus πρέπει να παρουσιάζεται σε δέσμες των 10 ή πολλαπλών των 10- το φύλλωμα του Asparagus sprengeri σε δέσμες των 100 γραμ., 250 γραμ. ή πολλαπλών των 250 γραμ.  Β. Ομοιομορφία Οι κλαδευμένοι μίσχοι συγκεντρώνονται σε δέσμες χωριστά. Οι μίσχοι της αυτής δέσμης πρέπει να έχουν ομοιόμορφη μορφή και χρώμα.  Γ. Συσκευασία Η συσκευασία πρέπει να είναι τέτοια ώστε να εξασφαλίζει κατάλληλη προστασία στο προϊόν. Τα χαρτιά ή άλλα υλικά που είναι σε άμεση επαφή με τα προϊόντα πρέπει να είναι καινούρια.  VI. ΣΗΜΑΝΣΗ Οι ακόλουθες ενδείξεις πρέπει να συνοδεύουν τα εμπορεύματα:  Α. Πιστοποίηση  "" ID="1">Συσκευαστής ή> ID="2" ASSV="2" ACCV="2.1.2">Όνομα και διεύθυνση ή εμπορικό σήμα."> ID="1">Αποστολεύς"> Β. Φύση του προϊόντος "Asparagus plumosus" ή "Asparagus sprengeri" ανάλογα την περίπτωση.  Γ. Προέλευση του προϊόντος (προαιρετικό) Ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά.  - κατηγορία,  - ταξινόμηση κατά μέγεθος,  - αριθμός δεσμών ή καθαρό βάρος.  Ε. Επίσημο σήμα ελέγχου (προαιρετικό).